Як трэба сябе адчуваць, каб у 11 гадоў замахнуцца на гісторыка-фантастычны раман? А колькі мець цярпення, упартасці, таленту і падтрымкі родных, каб у 16 яго скончыць, а ў 19 – выдаць як першую частку трылогіі? А потым, у 23, – усе 3 часткі? Гледзячы на гераіню праекту “Будзьма беларусамі!” “Ёсць маладосць!”, пісьменніцу Ксенію Шталенкову, я намагалася ўспомніць сябе ў 11, 16 і 23… і думала, што магчымасці чалавека абмяжоўваюцца толькі ягонай фантазіяй. У Ксеніі, відаць, такой праблемы проста не было.